বইমেলা চলাকালীন রবিবারও মিলবে মেট্রো পরিষেবা

কলকাতা: বই প্রেমীদের জন্য সুখবর। বইমেলা (Kolkata Book Fair) চলাকালীন রবিবারও গ্রিন লাইন ১ শিয়ালদহ এবং সল্টলেক সেক্টর ফাইভের (Sealdah To Saltlake Sector 5 Metro) মধ্যে মেট্রো (Kolkata Metro) চলবে। দুপুর থেকে পরিষেবা মেট্রো চালু হবে। চলবে রাত পর্যন্ত। শুধু তাই নয় বইমেলার দিনগুলিতে মিলবে বাড়তি পরিষেবা।

আগামী ২৮ জানুয়ারি থেকে কলকাতা বইমেলা শুরু হচ্ছে। চলবে আগামী ৯ ফেব্রুয়ারি পর্যন্ত। এখন সল্টলেক সেন্ট্রাল পার্কে বইমেলা (Kolkata Book Fair Special Metro) হয়। শিয়ালদহে ট্রেনে করে নেমে অনেকেই ইস্ট-ওয়েস্ট মেট্রো ধরে বইমেলায় যান। যাত্রীদের সুবিধার কথা মাথায় রেখে বাড়তি মেট্রো চালানো হবে। মেট্রো কর্তৃপক্ষ জানিয়েছেন, শিয়ালদহ এবং সল্টলেক সেক্টর ফাইভের মধ্যে রোজ ওই লাইনে ১০৬টি মেট্রো চালানো হয়। বইমেলার জন্য ১৬টি মেট্রো বাড়ানো হয়েছে। বইমেলার কয়েকদিন সোমবার থেকে শনিবার পর্যন্ত আপ-ডাউন মিলিয়ে ১২২টি মেট্রো চালানো হবে। আর সাধারণত বিকেল ৪ টে ৪০ মিনিট থেকে সন্ধ্যা ৭ টা ৫৫ মিনিট পর্যন্ত ১২ মিনিটের ব্যবধানে মেট্রো চালানো হয়।

আরও পড়ুন: আসফাকুল্লার পর এবার রাজ্যের স্ক্যানারে কিঞ্জল নন্দ

বইমেলার সময় দুপুর ২ টো ৫ মিনিট থেকে রাত ৯ টা ১৫ মিনিট পর্যন্ত ১২ মিনিটের ব্যবধানে মেট্রো মিলবে। দু’টি রবিবারে আপ এবং ডাউন মিলিয়ে ৩৭টি করে চলবে মোট ৭৪টি ট্রেন।

অন্য খবর দেখুন